Ericu950/Stoicheia-meter-silver huggingface dataset:
ὅτι ὁ μὲν τοῖς γονεῦσι μόνον γεγενῆσθαι νομίζων τὸν τῆς εἱμαρμένης καὶ τὸν αὐτόματον θάνατον περιμένει , ὁ δὲ καὶ τῇ πατρίδι , ὑπὲρ τοῦ μὴ ταύτην ἐπιδεῖν δουλεύουσαν ἀποθνῄσκειν ἐθελήσει , καὶ φοβερωτέρας ἡγήσεται τὰς ὕβρεις καὶ τὰς ἀτιμίας , ἃς ἐν δουλευούσῃ τῇ πόλει φέρειν ἀνάγκη , τοῦ θανάτου 0 .
εἰ μὲν τοίνυν τοῦτ ἐπεχείρουν λέγειν , ὡς ἐγὼ προήγαγον ὑμᾶς ἄξια τῶν προγόνων φρονεῖν , οὐκ ἔσθ ὅστις οὐκ ἂν εἰκότως ἐπιτιμήσειέ μοι .
νῦν δ ἐγὼ μὲν ὑμετέρας τὰς τοιαύτας προαιρέσεις ἀποφαίνω , καὶ δείκνυμ ὅτι καὶ πρὸ ἐμοῦ τοῦτ εἶχεν τὸ φρόνημ ἡ πόλις , τῆς μέντοι διακονίας τῆς ἐφ ἑκάστοις τῶν πεπραγμένων καὶ ἐμαυτῷ μετεῖναί φημι ·
οὗτος δὲ τῶν ὅλων κατηγορῶν καὶ κελεύων ὑμᾶς ἐμοὶ πικρῶς ἔχειν ὡς φόβων καὶ κινδύνων αἰτίῳ τῇ πόλει , τῆς μὲν εἰς τὸ παρὸν τιμῆς ἔμ ἀποστερῆσαι γλίχεται , τὰ δ εἰς ἅπαντα τὸν λοιπὸν χρόνον ἐγκώμι ὑμῶν ἀφαιρεῖται .
εἰ γὰρ ὡς οὐ τὰ βέλτιστ ἐμοῦ πολιτευσαμένου τουδὶ καταψηφιεῖσθε , ἡμαρτηκέναι δόξετε , οὐ τῇ τῆς τύχης ἀγνωμοσύνῃ τὰ συμβάντα παθεῖν .
ἀλλ οὐκ ἔστιν , οὐκ ἔστιν ὅπως ἡμάρτετ , ἄνδρες Ἀθηναῖοι , τὸν ὑπὲρ τῆς ἁπάντων ἐλευθερίας καὶ σωτηρίας κίνδυνον ἀράμενοι , μὰ τοὺς Μαραθῶνι προκινδυνεύσαντας τῶν προγόνων , καὶ τοὺς ἐν Πλαταιαῖς παραταξαμένους , καὶ τοὺς ἐν Σαλαμῖνι ναυμαχήσαντας καὶ τοὺς ἐπ Ἀρτεμισίῳ , καὶ πολλοὺς ἑτέρους τοὺς ἐν τοῖς δημοσίοις μνήμασιν κειμένους ἀγαθοὺς ἄνδρας , οὓς ἅπαντας ὁμοίως ἡ πόλις τῆς αὐτῆς ἀξιώσασα τιμῆς ἔθαψεν , Αἰσχίνη , οὐχὶ τοὺς κατορθώσαντας αὐτῶν οὐ δὲ τοὺς κρατήσαντας μόνους .
δικαίως 0 ·
ὃ μὲν γὰρ ἦν ἀνδρῶν ἀγαθῶν ἔργον ἅπασι πέπρακται ·
τῇ τύχῃ δ , ἣν ὁ δαίμων ἔνειμεν ἑκάστοις , ταύτῃ κέχρηνται .
ἔπειτ , ὦ κατάρατε καὶ γραμματοκύφων , σὺ μὲν τῆς παρὰ τουτωνὶ τιμῆς καὶ φιλανθρωπίας ἔμ ἀποστερῆσαι βουλόμενος τρόπαια καὶ μάχας καὶ παλαί ἔργ ἔλεγες , ὧν τίνος προσεδεῖθ ὁ παρὼν ἀγὼν οὑτοσί ;
ἐμὲ δ , ὦ τριταγωνιστά , τὸν περὶ τῶν πρωτείων σύμβουλον τῇ πόλει παριόντα τὸ τίνος φρόνημα λαβόντ ἀναβαίνειν ἐπὶ τὸ βῆμ ἔδει ;
τὸ τοῦ τούτων ἀνάξι ἐροῦντος 0 ;
δικαίως μέντἂν ἀπέθανον .
ἐπεὶ οὐ δ ὑμᾶς , ἄνδρες Ἀθηναῖοι , ἀπὸ τῆς αὐτῆς διανοίας δεῖ τάς τ ἰδίας δίκας καὶ τὰς δημοσίας κρίνειν , ἀλλὰ τὰ μὲν τοῦ καθ ἡμέραν βίου συμβόλαια ἐπὶ τῶν ἰδίων νόμων καὶ ἔργων σκοποῦντας , τὰς δὲ κοινὰς προαιρέσεις εἰς τὰ τῶν προγόνων ἀξιώματ ἀποβλέποντας .
καὶ παραλαμβάνειν γ ἅμα τῇ βακτηρίᾳ καὶ τῷ συμβόλῳ τὸ φρόνημα τὸ τῆς πόλεως νομίζειν ἕκαστον ὑμῶν δεῖ , ὅταν τὰ δημόσι εἰσίητε κρινοῦντες , εἴπερ ἄξι ἐκείνων πράττειν οἴεσθε χρῆναι .
ἀλλὰ γὰρ ἐμπεσὼν εἰς τὰ πεπραγμένα τοῖς προγόνοις ὑμῶν ἔστιν ἃ τῶν ψηφισμάτων παρέβην καὶ τῶν πραχθέντων .
ἐπανελθεῖν οὖν ὁπόθεν ἐνταῦθ ἐξέβην βούλομαι .
ὡς γὰρ ἀφικόμεθ εἰς τὰς Θήβας , κατελαμβάνομεν Φιλίππου καὶ Θετταλῶν καὶ τῶν ἄλλων συμμάχων παρόντας πρέσβεις , καὶ τοὺς μὲν ἡμετέρους φίλους ἐν φόβῳ , τοὺς δ ἐκείνου θρασεῖς 0 1 .
ὅτι δ οὐ νῦν ταῦτα λέγω τοῦ συμφέροντος εἵνεκ ἐμαυτῷ , λέγε μοι τὴν ἐπιστολὴν ἣν τότ ἐπέμψαμεν εὐθὺς οἱ πρέσβεις .
καίτοι τοσαύτῃ γ ὑπερβολῇ συκοφαντίας οὗτος κέχρηται ὥστε , εἰ μέν τι τῶν δεόντων ἐπράχθη , τὸν καιρόν , οὐκ ἐμέ φησιν αἴτιον γεγενῆσθαι , τῶν δ ὡς ἑτέρως συμβάντων ἁπάντων ἐμὲ καὶ τὴν ἐμὴν τύχην αἰτίαν εἶναι ·
καί , ὡς ἔοικεν , ὁ σύμβουλος καὶ ῥήτωρ ἐγὼ τῶν μὲν ἐκ λόγου καὶ τοῦ βουλεύσασθαι πραχθέντων οὐδὲν αὐτῷ συναίτιος εἶναι δοκῶ , τῶν δ ἐν τοῖς ὅπλοις καὶ κατὰ τὴν στρατηγίαν ἀτυχηθέντων μόνος αἴτιος εἶναι .
πῶς ἂν ὠμότερος συκοφάντης γένοιτ ἢ καταρατότερος ;
λέγε τὴν ἐπιστολήν .
ἐπειδὴ τοίνυν ἐποιήσαντο τὴν ἐκκλησίαν , προσῆγον ἐκείνους προτέρους διὰ τὸ τὴν τῶν συμμάχων τάξιν ἐκείνους ἔχειν .
καὶ παρελθόντες ἐδημηγόρουν πολλὰ μὲν Φίλιππον ἐγκωμιάζοντες , πολλὰ δ ὑμῶν κατηγοροῦντες , πάνθ ὅσα πώποτ ἐναντί ἐπράξατε Θηβαίοις ἀναμιμνῄσκοντες .
τὸ δ οὖν κεφάλαιον , ἠξίουν ὧν μὲν εὖ πεπόνθεσαν ὑπὸ Φιλίππου χάριν αὐτοὺς ἀποδοῦναι , ὧν δ ὑφ ὑμῶν ἠδίκηντο δίκην λαβεῖν , ὁποτέρως βούλονται , ἢ διέντας αὐτοὺς ἐφ ὑμᾶς ἢ συνεμβαλόντας εἰς τὴν Ἀττικήν ·
καὶ ἐδείκνυσαν , ὡς ᾤοντο , ἐκ μὲν ὧν αὐτοὶ συνεβούλευον τ ἀκ τῆς Ἀττικῆς βοσκήματα καὶ ἀνδράποδα καὶ τ ἄλλ ἀγάθ εἰς τὴν Βοιωτίαν ἥξοντα , ἐκ δ ὧν ἡμᾶς ἐρεῖν ἔφασαν τ ἀν τῇ Βοιωτίᾳ διαρπασθησόμεν ὑπὸ τοῦ πολέμου .
καὶ ἄλλα πολλὰ πρὸς τούτοις , εἰς τ αὐτὰ δὲ πάντα συντείνοντ ἔλεγον 0 .
ἃ δ ἡμεῖς πρὸς ταῦτα , τὰ μὲν καθ ἕκαστ ἐγὼ μὲν ἀντὶ παντὸς ἂν τιμησαίμην εἰπεῖν τοῦ βίου , ὑμᾶς δὲ δέδοικα , μὴ παρεληλυθότων τῶν καιρῶν , ὥσπερ ἂν εἰ καὶ κατακλυσμὸν γεγενῆσθαι τῶν πραγμάτων ἡγούμενοι , μάταιον ὄχλον τοὺς περὶ τούτων λόγους νομίσητε 0 ·
ὅ τι δ οὖν ἐπείσαμεν ἡμεῖς καὶ ἡμῖν ἀπεκρίναντο , ἀκούσατε .
λέγε ταυτὶ λαβών .
ΑπΟκΡΙσΙσ ΘΗΒΑΙΩΝ .
μετὰ ταῦτα τοίνυν ἐκάλουν ὑμᾶς καὶ μετεπέμποντο .
ἐξῇτε , ἐβοηθεῖτε , ἵνα τ ἀν μέσῳ παραλείπω , οὕτως οἰκείως ὑμᾶς ἐδέχοντο ὥστ ἔξω τῶν ὁπλιτῶν καὶ τῶν ἱππέων ὄντων εἰς τὰς οἰκίας καὶ τὸ ἄστυ δέχεσθαι τὴν στρατιὰν ἐπὶ παῖδας καὶ γυναῖκας καὶ τὰ τιμιώτατα .
καίτοι τρί ἐν ἐκείνῃ τῇ ἡμέρᾳ πᾶσιν ἀνθρώποις ἔδειξαν ἐγκώμια Θηβαῖοι καθ ὑμῶν τὰ κάλλιστα , ἓν μὲν ἀνδρείας , ἕτερον δὲ δικαιοσύνης , τρίτον δὲ σωφροσύνης .
καὶ γὰρ τὸν ἀγῶνα μεθ ὑμῶν μᾶλλον ἢ πρὸς ὑμᾶς ἑλόμενοι ποιήσασθαι καὶ ἀμείνους εἶναι καὶ δικαιότερ ἀξιοῦν ὑμᾶς ἔκριναν Φιλίππου 0 ·
καὶ τὰ παρ αὐτοῖς καὶ παρὰ πᾶσι δ ἐν πλείστῃ φυλακῇ , παῖδας καὶ γυναῖκας , ἐφ ὑμῖν ποιήσαντες σωφροσύνης πίστιν περὶ ὑμῶν ἔχοντες ἔδειξαν .
ἐν οἷς πᾶσιν , ἄνδρες Ἀθηναῖοι , κατά γ ὑμᾶς ὀρθῶς ἐφάνησαν ἐγνωκότες .
οὔ τε γὰρ εἰς τὴν πόλιν εἰσελθόντος τοῦ στρατοπέδου οὐδεὶς οὐδὲν οὐ δ ἀδίκως ὑμῖν ἐνεκάλεσεν ·
οὕτω σώφρονας παρέσχεθ ὑμᾶς αὐτούς ·
δίς τε συμπαραταξάμενοι τὰς πρώτας μάχας , τήν τ ἐπὶ τοῦ ποταμοῦ καὶ τὴν χειμερινήν , οὐκ ἀμέμπτους μόνον ὑμᾶς αὐτοὺς ἀλλὰ καὶ θαυμαστοὺς ἐδείξατε τῷ κόσμῳ , ταῖς παρασκευαῖς , τῇ προθυμίᾳ .
ἐφ οἷς παρὰ μὲν τῶν ἄλλων ὑμῖν ἐγίγνοντ ἔπαινοι , παρὰ δ ὑμῶν θυσίαι καὶ πομπαὶ τοῖς θεοῖς 0 .
καὶ ἔγωγ ἡδέως ἂν ἐροίμην Αἰσχίνην , ὅτε ταῦτ ἐπράττετο καὶ ζήλου καὶ χαρᾶς καὶ ἐπαίνων ἡ πόλις ἦν μεστή , πότερον συνέθυε καὶ συνευφραίνετο τοῖς πολλοῖς , ἢ λυπούμενος καὶ στένων καὶ δυσμεναίνων τοῖς κοινοῖς ἀγαθοῖς οἴκοι καθῆτο .
εἰ μὲν γὰρ παρῆν καὶ μετὰ τῶν ἄλλων ἐξητάζετο , πῶς οὐ δεινὰ ποιεῖ , μᾶλλον δ οὐ δ ὅσια , εἰ ὧν ὡς ἀρίστων αὐτὸς τοὺς θεοὺς ἐποιήσατο μάρτυρας , ταῦθ ὡς οὐκ ἄριστα νῦν ὑμᾶς ἀξιοῖ ψηφίσασθαι τοὺς ὀμωμοκότας τοὺς θεούς 0 ;
εἰ δὲ μὴ παρῆν , πῶς οὐκ ἀπολωλέναι πολλάκις ἐστὶ δίκαιος , εἰ ἐφ οἷς ἔχαιρον οἱ ἄλλοι , ταῦτ ἐλυπεῖθ ὁρῶν ;
λέγε δὴ καὶ ταῦτα τὰ ψηφίσματά μοι .
ψΗφΙσμΑτΑ ΘΥΣΙΩΝ .
οὐκοῦν ἡμεῖς μὲν ἐν θυσίαις ἦμεν τότε , Θηβαῖοι δ ἐν τῷ δι ἡμᾶς σεσῶσθαι νομίζειν , καὶ περιειστήκει τοῖς βοηθείας δεήσεσθαι δοκοῦσιν ἀφ ὧν ἔπραττον οὗτοι , αὐτοὺς βοηθεῖν ἑτέροις ἐξ ὧν ἐπείσθητ ἐμοί 0 .
ἀλλὰ μὴν οἵας τότ ἀφίει φωνὰς ὁ Φίλιππος καὶ ἐν οἵαις ἦν ταραχαῖς ἐπὶ τούτοις , ἐκ τῶν ἐπιστολῶν τῶν ἐκείνου μαθήσεσθε ὧν εἰς Πελοπόννησον ἔπεμπεν .
καί μοι λέγε ταύτας λαβών , ἵν εἰδῆτε , ἡ ἐμὴ συνέχεια καὶ πλάνοι καὶ ταλαιπωρίαι καὶ τὰ πολλὰ ψηφίσματα , ἃ νῦν οὗτος διέσυρε , τί ἀπειργάσατο .
καίτοι πολλοὶ παρ ὑμῖν , ἄνδρες Ἀθηναῖοι , γεγόνασι ῥήτορες ἔνδοξοι καὶ μεγάλοι πρὸ ἐμοῦ , Καλλίστρατος ἐκεῖνος , Ἀριστοφῶν , Κέφαλος , Θρασύβουλος , ἕτεροι μυρίοι ·
ἀλλ ὅμως οὐδεὶς πώποτε τούτων διὰ παντὸς ἔδωκεν ἑαυτὸν εἰς οὐδὲν τῇ πόλει , ἀλλ ὁ μὲν γράφων οὐκ ἂν ἐπρέσβευσεν , ὁ δὲ πρεσβεύων οὐκ ἂν ἔγραψεν .
ὑπέλειπε γὰρ αὐτῶν ἕκαστος ἑαυτῷ ἅμα μὲν ῥᾳστώνην , ἅμα δ εἴ τι γένοιτ ἀναφοράν 0 .
εἴποι τις ἄν , σὺ τοσοῦθ ὑπερῆρας ῥώμῃ καὶ τόλμῃ ὥστε πάντα ποιεῖν αὐτός ;
οὐ ταῦτα λέγω , ἀλλ οὕτως ἐπεπείσμην μέγαν εἶναι τὸν κατειληφότα κίνδυνον τὴν πόλιν ὥστ οὐκ ἐδόκει μοι χώραν οὐ δὲ πρόνοιαν οὐδεμίαν τῆς ἰδίας ἀσφαλείας διδόναι , ἀλλ ἀγαπητὸν εἶναι , εἰ μηδὲν παραλιπών τις ἃ δεῖ πράξειεν .
ἐπεπείσμην δ ὑπὲρ ἐμαυτοῦ , τυχὸν μὲν ἀναισθητῶν , ὅμως δ ἐπεπείσμην , μή τε γράφοντ ἂν ἐμοῦ γράψαι μηδένα μή τε πράττοντα πρᾶξαι μή τε πρεσβεύοντα πρεσβεῦσαι προθυμότερον μη δὲ δικαιότερον .
διὰ ταῦτ ἐν πᾶσιν ἐμαυτὸν ἔταττον .
λέγε τὰς ἐπιστολὰς τὰς τοῦ Φιλίππου .
ΕπΙστΟλΑΙ .
εἰς ταῦτα κατέστησε Φίλιππον ἡ ἐμὴ πολιτεία , Αἰσχίνη ·
ταύτην τὴν φωνὴν ἐκεῖνος ἀφῆκε , πολλοὺς καὶ θρασεῖς τὰ πρὸ τούτων τῇ πόλει λόγους ἐπαιρόμενος .
ἀνθ ὧν δικαίως ἐστεφανούμην ὑπὸ τουτωνί , καὶ σὺ παρὼν οὐκ ἀντέλεγες , ὁ δὲ γραψάμενος Διώνδας τὸ μέρος τῶν ψήφων οὐκ ἔλαβεν .
καί μοι λέγε ταῦτα τὰ ψηφίσματα τὰ ἀποπεφευγότα , ὑπὸ τούτου δ οὐ δὲ γραφέντα .
ταυτὶ τὰ ψηφίσματ , ἄνδρες Ἀθηναῖοι , τὰς αὐτὰς συλλαβὰς καὶ τ αὐτὰ ῥήματ ἔχει ἅπερ πρότερον μὲν Ἀριστόνικος , νῦν δὲ Κτησιφῶν γέγραφεν οὑτοσί 0 .
καὶ ταῦτ Αἰσχίνης οὔ τ ἐδίωξεν αὐτὸς οὔ τε τῷ γραψαμένῳ συγκατηγόρησεν .
καίτοι τότε τὸν Δημομέλη τὸν ταῦτα γράφοντα καὶ τὸν Ὑπερείδην , εἴπερ ἀληθῆ μου νῦν κατηγορεῖ , μᾶλλον ἂν εἰκότως ἢ τόνδ ἐδίωκεν 0 .
ὅτι τῷδε μὲν ἔστ ἀνενεγκεῖν ἐπ ἐκείνους καὶ τὰς τῶν δικαστηρίων γνώσεις καὶ τὸ τοῦτον αὐτὸν ἐκείνων μὴ κατηγορηκέναι τ αὐτὰ γραψάντων ἅπερ οὗτος νῦν , καὶ τὸ τοὺς νόμους μηκέτ ἐᾶν περὶ τῶν οὕτω πραχθέντων κατηγορεῖν , καὶ πόλλ ἕτερα 0 1 ·
τότε δ αὐτὸ τὸ πρᾶγμ ἂν ἐκρίνετ ἐφ αὑτοῦ , πρίν τι τούτων προλαβεῖν .
ἀλλ οὐκ ἦν , οἶμαι , τόθ ὃ νυνὶ ποιεῖν , ἐκ παλαιῶν χρόνων καὶ ψηφισμάτων πολλῶν ἐκλέξαντα , ἃ μή τε προῄδει μηδεὶς μή τ ἂν ᾠήθη τήμερον ῥηθῆναι , διαβάλλειν , καὶ μετενεγκόντα τοὺς χρόνους καὶ προφάσεις ἀντὶ τῶν ἀληθῶν ψευδεῖς μεταθέντα τοῖς πεπραγμένοις δοκεῖν τι λέγειν .
οὐκ ἦν τότε ταῦτα , ἀλλ ἐπὶ τῆς ἀληθείας , ἐγγὺς τῶν ἔργων , ἔτι μεμνημένων ὑμῶν καὶ μόνον οὐκ ἐν ταῖς χερσὶν ἕκαστ ἐχόντων , πάντες ἐγίγνοντ ἂν οἱ λόγοι .
διόπερ τοὺς παρ αὐτὰ τὰ πράγματ ἐλέγχους φυγὼν νῦν ἥκει , ῥητόρων ἀγῶνα νομίζων , ὥς γ ἐμοὶ δοκεῖ , καὶ οὐχὶ τῶν πεπολιτευμένων ἐξέτασιν ποιήσειν ὑμᾶς , καὶ λόγου κρίσιν , οὐχὶ τοῦ τῇ πόλει συμφέροντος ἔσεσθαι .
εἶτα σοφίζεται καὶ φησὶ προσήκειν ἧς μὲν οἴκοθεν ἥκετ ἔχοντες δόξης περὶ ἡμῶν ἀμελῆσαι , ὥσπερ δ , ὅταν οἰόμενοι περιεῖναι χρήματά τῳ λογίζησθε , ἂν καθαραὶ ὦσιν αἱ ψῆφοι καὶ μηδὲν περιῇ , συγχωρεῖτε , οὕτω καὶ νῦν τοῖς ἐκ τοῦ λόγου φαινομένοις προσθέσθαι .
θεάσασθε τοίνυν ὡς σαθρόν , ὡς ἔοικεν , ἔστι φύσει πᾶν ὅ τι ἂν μὴ δικαίως ᾖ πεπραγμένον .
ἐκ γὰρ αὐτοῦ τοῦ σοφοῦ τούτου παραδείγματος ὡμολόγηκε νῦν γ ἡμᾶς ὑπάρχειν ἐγνωσμένους ἐμὲ μὲν λέγειν ὑπὲρ τῆς πατρίδος , αὐτὸν δ ὑπὲρ Φιλίππου 0 ·
οὐ γὰρ ἂν μεταπείθειν ὑμᾶς ἐζήτει μὴ τοιαύτης οὔσης τῆς ὑπαρχούσης ὑπολήψεως περὶ ἑκατέρου .
καὶ μὴν ὅτι γ οὐ δίκαια λέγει μεταθέσθαι ταύτην τὴν δόξαν ἀξιῶν , ἐγὼ διδάξω ῥᾳδίως , οὐ τιθεὶς ψήφους  οὐ γάρ ἐστιν ὁ τῶν πραγμάτων οὗτος λογισμός  , ἀλλ ἀναμιμνῄσκων ἕκαστ ἐν βραχέσι , λογισταῖς ἅμα καὶ μάρτυσι τοῖς ἀκούουσιν ὑμῖν χρώμενος .
ἡ γὰρ ἐμὴ πολιτεία , ἧς οὗτος κατηγορεῖ , ἀντὶ μὲν τοῦ Θηβαίους μετὰ Φιλίππου συνεμβαλεῖν εἰς τὴν χώραν , ὃ πάντες ᾤοντο , μεθ ἡμῶν παραταξαμένους ἐκεῖνον κωλύειν ἐποίησεν ·
ἀντὶ δὲ τοῦ ἐν τῇ Ἀττικῇ τὸν πόλεμον εἶναι , ἑπτακόσια στάδι ἀπὸ τῆς πόλεως ἐπὶ τοῖς Βοιωτῶν ὁρίοις γενέσθαι 0 ·
ἀντὶ δὲ τοῦ τοὺς λῃστὰς ἡμᾶς φέρειν καὶ ἄγειν ἐκ τῆς Εὐβοίας , ἐν εἰρήνῃ τὴν Ἀττικὴν ἐκ θαλάττης εἶναι πάντα τὸν πόλεμον 0 ·
ἀντὶ δὲ τοῦ τὸν Ἑλλήσποντον ἔχειν Φίλιππον λαβόντα Βυζάντιον , συμπολεμεῖν τοὺς Βυζαντίους μεθ ἡμῶν πρὸς ἐκεῖνον 0 .
ἆρά σοι ψήφοις ὅμοιος ὁ τῶν ἔργων λογισμὸς φαίνεται ;
ἢ δεῖν ἀντανελεῖν ταῦτα , ἀλλ οὐχ ὅπως τὸν ἅπαντα χρόνον μνημονευθήσεται σκέψασθαι 0 ;
καὶ οὐκέτι προστίθημι ὅτι τῆς μὲν ὠμότητος , ἣν ἐν οἷς καθάπαξ τινῶν κατέστη κύριος Φίλιππος ἔστιν ἰδεῖν , ἑτέροις πειραθῆναι συνέβη , τῆς δὲ φιλανθρωπίας , ἣν τὰ λοιπὰ τῶν πραγμάτων ἐκεῖνος περιβαλλόμενος ἐπλάττετο , ὑμεῖς καλῶς ποιοῦντες τοὺς καρποὺς κεκόμισθε .
ἀλλ ἐῶ ταῦτα .
καὶ μὴν οὐ δὲ τοῦτ εἰπεῖν ὀκνήσω , ὅτι ὁ τὸν ῥήτορα βουλόμενος δικαίως ἐξετάζειν καὶ μὴ συκοφαντεῖν οὐκ ἂν οἷα σὺ νῦν ἔλεγες , τοιαῦτα κατηγόρει , παραδείγματα πλάττων καὶ ῥήματα καὶ σχήματα μιμούμενος  πάνυ γὰρ παρὰ τοῦτο , οὐχ ὁρᾷς 0 ;
γέγονεν τὰ τῶν Ἑλλήνων , εἰ τουτὶ τὸ ῥῆμα , ἀλλὰ μὴ τουτὶ διελέχθην ἐγώ , ἢ δευρὶ τὴν χεῖρα , ἀλλὰ μὴ δευρὶ παρήνεγκα  , ἀλλ ἐπ αὐτῶν τῶν ἔργων ἂν ἐσκόπει τίνας εἶχεν ἀφορμὰς ἡ πόλις καὶ τίνας δυνάμεις , ὅτ εἰς τὰ πράγματ εἰσῄειν , καὶ τίνας συνήγαγον αὐτῇ μετὰ ταῦτ ἐπιστὰς ἐγώ , καὶ πῶς εἶχε τὰ τῶν ἐναντίων 0 .
εἶτ εἰ μὲν ἐλάττους ἐποίησα τὰς δυνάμεις , παρ ἐμοὶ τ ἀδίκημ ἂν ἐδείκνυεν ὄν , εἰ δὲ πολλῷ μείζους , οὐκ ἂν ἐσυκοφάντει 0 .
ἐπειδὴ δὲ σὺ τοῦτο πέφευγας , ἐγὼ ποιήσω ·
καὶ σκοπεῖτ εἰ δικαίως χρήσομαι τῷ λόγῳ 0 .
δύναμιν μὲν τοίνυν εἶχεν ἡ πόλις τοὺς νησιώτας , οὐχ ἅπαντας , ἀλλὰ τοὺς ἀσθενεστάτους ·
οὔ τε γὰρ Χίος οὔ τε Ῥόδος οὔ τε Κέρκυρα μεθ ἡμῶν ἦν ·
χρημάτων δὲ σύνταξιν εἰς πέντε καὶ τετταράκοντα τάλαντα , καὶ ταῦτ ἦν προεξειλεγμένα 0 ·
ὁπλίτην δ ἢ ἱππέα πλὴν τῶν οἰκείων οὐδένα 0 .
ὃ δὲ πάντων καὶ φοβερώτατον καὶ μάλισθ ὑπὲρ τῶν ἐχθρῶν , οὗτοι παρεσκευάκεσαν τοὺς περιχώρους πάντας ἔχθρας ἢ φιλίας ἐγγυτέρω , Μεγαρέας , Θηβαίους , Εὐβοέας 0 .
τὰ μὲν τῆς πόλεως οὕτως ὑπῆρχεν ἔχοντα , καὶ οὐδεὶς ἂν ἔχοι παρὰ ταῦτ εἰπεῖν ἄλλ οὐδέν ·
τὰ δὲ τοῦ Φιλίππου , πρὸς ὃν ἦν ἡμῖν ὁ ἀγών , σκέψασθε πῶς .
πρῶτον μὲν ἦρχε τῶν ἀκολουθούντων αὐτὸς αὐτοκράτωρ , ὃ τῶν εἰς τὸν πόλεμον μέγιστόν ἐστιν ἁπάντων ·
εἶθ οὗτοι τὰ ὅπλ εἶχον ἐν ταῖς χερσὶν ἀεί ·
ἔπειτα χρημάτων ηὐπόρει καὶ ἔπραττεν ἃ δόξειεν αὐτῷ , οὐ προλέγων ἐν τοῖς ψηφίσμασιν , οὐ δ ἐν τῷ φανερῷ βουλευόμενος , οὐ δ ὑπὸ τῶν συκοφαντούντων κρινόμενος , οὐ δὲ γραφὰς φεύγων παρανόμων , οὐ δ ὑπεύθυνος ὢν οὐδενί , ἀλλ ἁπλῶς αὐτὸς δεσπότης , ἡγεμών , κύριος πάντων .
ἐγὼ δ ὁ πρὸς τοῦτον ἀντιτεταγμένος  καὶ γὰρ τοῦτ ἐξετάσαι δίκαιον  τίνος κύριος ἦν ;
οὐδενός 0 ·
αὐτὸ γὰρ τὸ δημηγορεῖν πρῶτον , οὗ μόνου μετεῖχον ἐγώ , ἐξ ἴσου πρ οὐτίθεθ ὑμεῖς τοῖς παρ ἐκείνου μισθαρνοῦσι καὶ ἐμοί , καὶ ὅσ οὗτοι περιγένοιντ ἐμοῦ  πολλὰ δ ἐγίγνετο ταῦτα , δι ἣν ἕκαστον τύχοι πρόφασιν  , ταῦθ ὑπὲρ τῶν ἐχθρῶν ἀπῇτε βεβουλευμένοι 0 .
ἀλλ ὅμως ἐκ τοιούτων ἐλαττωμάτων ἐγὼ συμμάχους μὲν ὑμῖν ἐποίησα Εὐβοέας , Ἀχαιούς , Κορινθίους , Θηβαίους , Μεγαρέας , Λευκαδίους , Κερκυραίους , ἀφ ὧν μύριοι μὲν καὶ πεντακισχίλιοι ξένοι , δισχίλιοι δ ἱππεῖς ἄνευ τῶν πολιτικῶν δυνάμεων συνήχθησαν ·
χρημάτων δ ὅσων ἐδυνήθην ἐγὼ πλείστων συντέλειαν ἐποίησα .
εἰ δὲ λέγεις ἢ τὰ πρὸς Θηβαίους δίκαι , Αἰσχίνη , ἢ τὰ πρὸς Βυζαντίους ἢ τὰ πρὸς Εὐβοέας , ἢ περὶ τῶν ἴσων νυνὶ διαλέγει , πρῶτον μὲν ἀγνοεῖς ὅτι καὶ πρότερον τῶν ὑπὲρ τῶν Ἑλλήνων ἐκείνων ἀγωνισαμένων τριήρων , τριακοσίων οὐσῶν τῶν πασῶν , τὰς διακοσίας ἡ πόλις παρέσχετο , καὶ οὐκ ἐλαττοῦσθαι νομίζουσα οὐ δὲ κρίνουσα τοὺς ταῦτα συμβουλεύσαντας οὐ δ ἀγανακτοῦσ ἐπὶ τούτοις ἑωρᾶτο  αἰσχρὸν γάρ  , ἀλλὰ τοῖς θεοῖς ἔχουσα χάριν , εἰ κοινοῦ κινδύνου τοῖς Ἕλλησι περιστάντος αὐτὴ διπλάσια τῶν ἄλλων εἰς τὴν ἁπάντων σωτηρίαν παρέσχετο 0 .
εἶτα κενὰς χαρίζει χάριτας τουτοισὶ συκοφαντῶν ἐμέ .
τί γὰρ νῦν λέγεις οἷ ἐχρῆν πράττειν , ἀλλ οὐ τότ ὢν ἐν τῇ πόλει καὶ παρὼν ταῦτ ἔγραφες , εἴπερ ἐνεδέχετο παρὰ τοὺς παρόντας καιρούς , ἐν οἷς οὐχ ὅσ ἐβουλόμεθα , ἀλλ ὅσα δοίη τὰ πράγματ ἔδει δέχεσθαι ·
ὁ γὰρ ἀντωνούμενος καὶ ταχὺ τοὺς παρ ἡμῶν ἀπελαυνομένους προσδεξόμενος καὶ χρήματα προσθήσων ὑπῆρχεν ἕτοιμος .
ἀλλ εἰ νῦν ἐπὶ τοῖς πεπραγμένοις κατηγορίας ἔχω , τί ἂν οἴεσθε , εἰ τότ ἐμοῦ περὶ τούτων ἀκριβολογουμένου , ἀπῆλθον αἱ πόλεις καὶ προσέθεντο Φιλίππῳ , καὶ ἅμ Εὐβοίας καὶ Θηβῶν καὶ Βυζαντίου κύριος κατέστη , τί ποιεῖν ἂν ἢ τί λέγειν τοὺς ἀσεβεῖς ἀνθρώπους τουτουσί ;
οὐχ ὡς ἐξεδόθησαν 0 ;
οὐχ ὡς ἀπηλάθησαν βουλόμενοι μεθ ὑμῶν εἶναι 0 ;
εἶτα τοῦ μὲν Ἑλλησπόντου διὰ Βυζαντίων ἐγκρατὴς καθέστηκε , καὶ τῆς σιτοπομπίας τῆς τῶν Ἑλλήνων κύριος , πόλεμος δ ὅμορος καὶ βαρὺς εἰς τὴν Ἀττικὴν διὰ Θηβαίων κεκόμισται , ἄπλους δ ἡ θάλαττα ὑπὸ τῶν ἐκ τῆς Εὐβοίας ὁρμωμένων λῃστῶν γέγονεν ·
οὐκ ἂν ταῦτ ἔλεγον καὶ πολλά γε πρὸς τούτοις ἕτερα ;
πονηρόν , ἄνδρες Ἀθηναῖοι , πονηρὸν ὁ συκοφάντης ἀεὶ καὶ πανταχόθεν βάσκανον καὶ φιλαίτιον 0 ·
τοῦτο δὲ καὶ φύσει κίναδος τ ἀνθρώπιόν ἐστιν , οὐδὲν ἐξ ἀρχῆς ὑγιὲς πεποιηκὸς οὐ δ ἐλεύθερον , αὐτοτραγικὸς πίθηκος , ἀρουραῖος Οἰνόμαος , παράσημος ῥήτωρ .
τί γὰρ ἡ σὴ δεινότης εἰς ὄνησιν ἥκει τῇ πατρίδι ;
νῦν ἡμῖν λέγεις περὶ τῶν παρεληλυθότων ;
ὥσπερ ἂν εἴ τις ἰατρὸς ἀσθενοῦσι μὲν τοῖς κάμνουσιν εἰσιὼν μὴ λέγοι μη δὲ δεικνύοι δι ὧν ἀποφεύξονται τὴν νόσον , ἐπειδὴ δὲ τελευτήσειέ τις αὐτῶν καὶ τὰ νομιζόμεν αὐτῷ φέροιτο , ἀκολουθῶν ἐπὶ τὸ μνῆμα διεξίοι εἰ τὸ καὶ τὸ ἐποίησεν ἅνθρωπος οὑτοσί , οὐκ ἂν ἀπέθανεν .
ἐμβρόντητε , εἶτα νῦν λέγεις ;
οὐ τοίνυν οὐ δὲ τὴν ἧτταν , εἰ ταύτῃ γαυριᾷς ἐφ ᾗ στένειν σ , ὦ κατάρατε , προσῆκεν , ἐν οὐδενὶ τῶν παρ ἐμοὶ γεγονυῖαν εὑρήσετε τῇ πόλει .
οὑτωσὶ δὲ λογίζεσθε .
οὐδαμοῦ πώποθ , ὅποι πρεσβευτὴς ἐπέμφθην ὑφ ὑμῶν ἐγώ , ἡττηθεὶς ἀπῆλθον τῶν παρὰ Φιλίππου πρέσβεων , οὐκ ἐκ Θετταλίας οὐ δ ἐξ Ἀμβρακίας , οὐκ ἐξ Ἰλλυριῶν οὐ δὲ παρὰ τῶν Θρᾳκῶν βασιλέων , οὐκ ἐκ Βυζαντίου , οὐκ ἄλλοθεν οὐδαμόθεν , οὐ τὰ τελευταῖ ἐκ Θηβῶν , ἀλλ ἐν οἷς κρατηθεῖεν οἱ πρέσβεις αὐτοῦ τῷ λόγῳ , ταῦτα τοῖς ὅπλοις ἐπιὼν κατεστρέφετο .
ταῦτ οὖν ἀπαιτεῖς παρ ἐμοῦ , καὶ οὐκ αἰσχύνει τὸν αὐτὸν εἴς τε μαλακίαν σκώπτων καὶ τῆς Φιλίππου δυνάμεως ἀξιῶν ἕν ὄντα κρείττω γενέσθαι ;
καὶ ταῦτα τοῖς λόγοις 0 ;
τίνος γὰρ ἄλλου κύριος ἦν ἐγώ ;
οὐ γὰρ τῆς γ ἑκάστου ψυχῆς , οὐ δὲ τῆς τύχης τῶν παραταξαμένων , οὐ δὲ τῆς στρατηγίας , ἧς ἔμ ἀπαιτεῖς εὐθύνας 0 1 ·
οὕτω σκαιὸς εἶ .
ἀλλὰ μὴν ὧν γ ἂν ὁ ῥήτωρ ὑπεύθυνος εἴη , πᾶσαν ἐξέτασιν λαμβάνετε ·
τίν οὖν ἐστι ταῦτα ;
ἰδεῖν τὰ πράγματ ἀρχόμενα καὶ προαισθέσθαι καὶ προειπεῖν τοῖς ἄλλοις .
ταῦτα πέπρακταί μοι .
καὶ ἔτι τὰς ἑκασταχοῦ βραδυτῆτας , ὄκνους , ἀγνοίας , φιλονικίας , ἃ πολιτικὰ ταῖς πόλεσιν πρόσεστιν ἁπάσαις καὶ ἀναγκαῖ ἁμαρτήματα , ταῦθ ὡς εἰς ἐλάχιστα συστεῖλαι , καὶ τ οὐναντίον εἰς ὁμόνοιαν καὶ φιλίαν καὶ τὴν τοῦ τὰ δέοντα ποιεῖν ὁρμὴν προτρέψαι 0 .
καὶ ταῦτά μοι πάντα πεποίηται , καὶ οὐδεὶς μήποθ εὕρῃ κατ ἔμ οὐδὲν ἐλλειφθέν .
εἰ τοίνυν τις ἔροιθ ὁντινοῦν τίσιν τὰ πλεῖστα Φίλιππος ὧν κατέπραξε διῳκήσατο , πάντες ἂν εἴποιεν τῷ στρατοπέδῳ καὶ τῷ διδόναι καὶ διαφθείρειν τοὺς ἐπὶ τῶν πραγμάτων .
οὐκοῦν τῶν μὲν δυνάμεων οὔ τε κύριος οὔ θ ἡγεμὼν ἦν ἐγώ , ὥστ οὐ δ ὁ λόγος τῶν κατὰ ταῦτα πραχθέντων πρὸς ἐμέ 0 .
καὶ μὴν τῷ διαφθαρῆναι χρήμασιν ἢ μὴ κεκράτηκα Φίλιππον ·
ὥσπερ γὰρ ὁ ὠνούμενος νενίκηκε τὸν λαβόντα , ἐὰν πρίηται , οὕτως ὁ μὴ λαβὼν νενίκηκε τὸν ὠνούμενον .
ὥστ ἀήττητος ἡ πόλις τὸ κατ ἐμέ .
ἃ μὲν τοίνυν ἐγὼ παρεσχόμην εἰς τὸ δικαίως τοιαῦτα γράφειν τοῦτον περὶ ἐμοῦ , πρὸς πολλοῖς ἑτέροις ταῦτα καὶ παραπλήσια τούτοις ἐστίν ·
ἃ δ οἱ πάντες ὑμεῖς , ταῦτ ἤδη λέξω .
μετὰ γὰρ τὴν μάχην εὐθὺς ὁ δῆμος , εἰδὼς καὶ ἑορακὼς πάνθ ὅσ ἔπραττον ἐγώ , ἐν αὐτοῖς τοῖς δεινοῖς καὶ φοβεροῖς ἐμβεβηκώς , ἡνίκ οὐ δ ἀγνωμονῆσαί τι θαυμαστὸν ἦν τοὺς πολλοὺς πρὸς ἐμέ , πρῶτον μὲν περὶ σωτηρίας τῆς πόλεως τὰς ἐμὰς γνώμας ἐχειροτόνει , καὶ πάνθ ὅσα τῆς φυλακῆς εἵνεκ ἐπράττετο , ἡ διάταξις τῶν φυλάκων , αἱ τάφροι , τὰ εἰς τὰ τείχη χρήματα , διὰ τῶν ἐμῶν ψηφισμάτων ἐγίγνετο ·
ἔπειθ αἱρούμενος σιτώνην ἐκ πάντων ἔμ ἐχειροτόνησεν ὁ δῆμος .
καὶ μετὰ ταῦτα συστάντων οἷς ἦν ἐπιμελὲς κακῶς ἐμὲ ποιεῖν , καὶ γραφάς , εὐθύνας , εἰσαγγελίας , πάντα ταῦτ ἐπαγόντων μοι , οὐ δι ἑαυτῶν τό γε πρῶτον , ἀλλὰ δι ὧν μάλισθ ὑπελάμβανον ἀγνοήσεσθαι  ἴστε γὰρ δήπου καὶ μέμνησθ ὅτι τοὺς πρώτους χρόνους κατὰ τὴν ἡμέραν ἑκάστην ἐκρινόμην ἐγώ , καὶ οὔ τ ἀπόνοια Σωσικλέους οὔ τε συκοφαντία Φιλοκράτους οὔ τε Διώνδου καὶ Μελάντου μανία οὔ τ ἄλλ οὐδὲν ἀπείρατον ἦν τούτοις κατ ἐμοῦ  , ἐν τοίνυν τούτοις πᾶσι μάλιστα μὲν διὰ τοὺς θεούς , δεύτερον δὲ δι ὑμᾶς καὶ τοὺς ἄλλους Ἀθηναίους ἐσῳζόμην .
τοῦτο γὰρ καὶ ἀληθές ἐστι καὶ ὑπὲρ τῶν ὀμωμοκότων καὶ γνόντων τὰ εὔορκα δικαστῶν .
οὐκοῦν ἐν μὲν οἷς εἰσηγγελλόμην , ὅτ ἀπεψηφίζεσθέ μου καὶ τὸ μέρος τῶν ψήφων τοῖς διώκουσιν οὐ μετεδίδοτε , τότ ἐψηφίζεσθε τ ἄριστά με πράττειν ·
ἐν οἷς δὲ τὰς γραφὰς ἀπέφευγον , ἔννομα καὶ γράφειν καὶ λέγειν ἀπεδεικνύμην ·
ἐν οἷς δὲ τὰς εὐθύνας ἐπεσημαίνεσθε , δικαίως καὶ ἀδωροδοκήτως πάντα πεπρᾶχθαί μοι προσωμολογεῖτε .
τούτων οὖν οὕτως ἐχόντων , τί προσῆκεν ἢ τί δίκαιον ἦν τοῖς ὑπ ἐμοῦ πεπραγμένοις θέσθαι τὸν Κτησιφῶντ ὄνομα ;
οὐχ ὃ τὸν δῆμον ἑώρα τιθέμενον , οὐχ ὃ τοὺς ὀμωμοκότας δικαστάς , οὐχ ὃ τὴν ἀλήθειαν παρὰ πᾶσι βεβαιοῦσαν 0 ;
ναί , φησίν , ἀλλὰ τὸ τοῦ Κεφάλου καλόν , τὸ μηδεμίαν γραφὴν φυγεῖν 0 .
καὶ νὴ Δί εὔδαιμόν γε 0 .
ἀλλὰ τί μᾶλλον ὁ πολλάκις μὲν φυγών , μηδεπώποτε δ ἐξελεγχθεὶς ἀδικῶν ἐν ἐγκλήματι γίγνοιτ ἂν διὰ τοῦτο δικαίως ;
καίτοι πρός γε τοῦτον , ἄνδρες Ἀθηναῖοι , καὶ τὸ τοῦ Κεφάλου καλὸν εἰπεῖν ἔστι μοι .
οὐδεμίαν γὰρ πώποτ ἐγράψατό μ οὐ δ ἐδίωξε γραφήν , ὥσθ ὑπὸ σοῦ γ ὡμολόγημαι μηδὲν εἶναι τοῦ Κεφάλου χείρων πολίτης .
πανταχόθεν μὲν τοίνυν ἄν τις ἴδοι τὴν ἀγνωμοσύνην αὐτοῦ καὶ τὴν βασκανίαν , οὐχ ἥκιστα δ ἀφ ὧν περὶ τῆς τύχης διελέχθη .
ἐγὼ δ ὅλως μέν , ὅστις ἄνθρωπος ὢν ἀνθρώπῳ τύχην προφέρει , ἀνόητον ἡγοῦμαι ·
ἣν γὰρ ὁ βέλτιστα πράττειν νομίζων καὶ ἀρίστην ἔχειν οἰόμενος οὐκ οἶδεν εἰ μενεῖ τοιαύτη μέχρι τῆς ἑσπέρας , πῶς χρὴ περὶ ταύτης λέγειν ἢ πῶς ὀνειδίζειν ἑτέρῳ 0 ;
ἐπειδὴ δ οὗτος πρὸς πολλοῖς ἄλλοις καὶ περὶ τούτων ὑπερηφάνως χρῆται τῷ λόγῳ , σκέψασθ , ὦ ἄνδρες Ἀθηναῖοι , καὶ θεωρήσατε ὅσῳ καὶ ἀληθέστερον καὶ ἀνθρωπινώτερον ἐγὼ περὶ τῆς τύχης τούτου διαλεχθήσομαι .
ἐγὼ τὴν τῆς πόλεως τύχην ἀγαθὴν ἡγοῦμαι , καὶ ταῦθ ὁρῶ καὶ τὸν Δία τὸν Δωδωναῖον ὑμῖν μαντευόμενον , τὴν μέντοι τῶν πάντων ἀνθρώπων , ἣ νῦν ἐπέχει , χαλεπὴν καὶ δεινήν 0 ·
τίς γὰρ Ἑλλήνων ἢ τίς βαρβάρων οὐ πολλῶν κακῶν ἐν τῷ παρόντι πεπείραται ;
τὸ μὲν τοίνυν προελέσθαι τὰ κάλλιστα καὶ τὸ τῶν οἰηθέντων Ἑλλήνων , εἰ προοῖνθ ἡμᾶς , ἐν εὐδαιμονίᾳ διάξειν αὐτῶν ἄμεινον πράττειν , τῆς ἀγαθῆς τύχης τῆς πόλεως εἶναι τίθημι ·
τὸ δὲ προσκροῦσαι καὶ μὴ πάνθ ὡς ἐβουλόμεθ ἡμῖν συμβῆναι , τῆς τῶν ἄλλων ἀνθρώπων τύχης τὸ ἐπιβάλλον ἐφ ἡμᾶς μέρος μετειληφέναι νομίζω τὴν πόλιν .
τὴν δ ἰδίαν τύχην τὴν ἐμὴν καὶ τὴν ἑνὸς ἡμῶν ἑκάστου ἐν τοῖς ἰδίοις ἐξετάζειν δίκαιον εἶναι νομίζω .
ἐγὼ μὲν οὑτωσὶ περὶ τῆς τύχης ἀξιῶ , ὀρθῶς καὶ δικαίως , ὡς ἐμαυτῷ δοκῶ , νομίζω δὲ καὶ ὑμῖν ·
ὁ δὲ τὴν ἰδίαν τύχην τὴν ἐμὴν τῆς κοινῆς τῆς πόλεως κυριωτέραν εἶναί φησι , τὴν μικρὰν καὶ φαύλην τῆς ἀγαθῆς καὶ μεγάλης .
καὶ πῶς ἔνι τοῦτο γενέσθαι ;
καὶ μὴν εἴ γε τὴν ἐμὴν τύχην πάντως ἐξετάζειν , Αἰσχίνη , προαιρεῖ , πρὸς τὴν σεαυτοῦ σκόπει , κ ἂν εὕρῃς τὴν ἐμὴν βελτίω τῆς σῆς , παῦσαι λοιδορούμενος αὐτῇ .
σκόπει τοίνυν εὐθὺς ἐξ ἀρχῆς .
καί μου πρὸς Διὸς μηδεμίαν ψυχρότητα καταγνῷ μηδείς .
ἐγὼ γὰρ οὔ τ εἴ τις πενίαν προπηλακίζει , νοῦν ἔχειν ἡγοῦμαι , οὔ τ εἴ τις ἐν ἀφθόνοις τραφεὶς ἐπὶ τούτῳ σεμνύνεται ·
ἀλλ ὑπὸ τῆς τουτουὶ τοῦ χαλεποῦ βλασφημίας καὶ συκοφαντίας εἰς τοιούτους λόγους ἐμπίπτειν ἀναγκάζομαι , οἷς ἐκ τῶν ἐνόντων ὡς ἂν δύνωμαι μετριώτατα χρήσομαι .
ἐμοὶ μὲν τοίνυν ὑπῆρξεν , Αἰσχίνη , παιδὶ μὲν ὄντι φοιτᾶν εἰς τὰ προσήκοντα διδασκαλεῖα , καὶ ἔχειν ὅσα χρὴ τὸν μηδὲν αἰσχρὸν ποιήσοντα δι ἔνδειαν , ἐξελθόντι δ ἐκ παίδων ἀκόλουθα τούτοις πράττειν , χορηγεῖν , τριηραρχεῖν , εἰσφέρειν , μηδεμιᾶς φιλοτιμίας μή τ ἰδίας μή τε δημοσίας ἀπολείπεσθαι , ἀλλὰ καὶ τῇ πόλει καὶ τοῖς φίλοις χρήσιμον εἶναι , ἐπειδὴ δὲ πρὸς τὰ κοινὰ προσελθεῖν ἔδοξέ μοι , τοιαῦτα πολιτεύμαθ ἑλέσθαι ὥστε καὶ ὑπὸ τῆς πατρίδος καὶ ὑπ ἄλλων Ἑλλήνων πολλῶν πολλάκις ἐστεφανῶσθαι , καὶ μη δὲ τοὺς ἐχθροὺς ὑμᾶς , ὡς οὐ καλά γ ἦν ἃ προειλόμην , ἐπιχειρεῖν λέγειν .
ἐγὼ μὲν δὴ τοιαύτῃ συμβεβίωκα τύχῃ , καὶ πόλλ ἂν ἔχων ἕτερ εἰπεῖν περὶ αὐτῆς παραλείπω , φυλαττόμενος τὸ λυπῆσαί τιν ἐν οἷς σεμνύνομαι .
σὺ δ ὁ σεμνὸς ἀνὴρ καὶ διαπτύων τοὺς ἄλλους σκόπει πρὸς ταύτην ποίᾳ τινὶ κέχρησαι τύχῃ , δι ἣν παῖς μὲν ὢν μετὰ πολλῆς τῆς ἐνδείας ἐτράφης , ἅμα τῷ πατρὶ πρὸς τῷ διδασκαλείῳ προσεδρεύων , τὸ μέλαν τρίβων καὶ τὰ βάθρα σπογγίζων καὶ τὸ παιδαγωγεῖον κορῶν , οἰκέτου τάξιν , οὐκ ἐλευθέρου παιδὸς ἔχων , ἀνὴρ δὲ γενόμενος τῇ μητρὶ τελούσῃ τὰς βίβλους ἀνεγίγνωσκες καὶ τ ἄλλα συνεσκευωροῦ , τὴν μὲν νύκτα νεβρίζων καὶ κρατηρίζων καὶ καθαίρων τοὺς τελουμένους καὶ ἀπομάττων τῷ πηλῷ καὶ τοῖς πιτύροις , καὶ ἀνιστὰς ἀπὸ τοῦ καθαρμοῦ κελεύων λέγειν ἔφυγον κακόν , εὗρον ἄμεινον , ἐπὶ τῷ μηδένα πώποτε τηλικοῦτ ὀλολύξαι σεμνυνόμενος  καὶ ἔγωγε νομίζω ·
μὴ γὰρ οἴεσθ αὐτὸν φθέγγεσθαι μὲν οὕτω μέγα , ὀλολύζειν δ οὐχ ὑπέρλαμπρον  , ἐν δὲ ταῖς ἡμέραις τοὺς καλοὺς θιάσους ἄγων διὰ τῶν ὁδῶν , τοὺς ἐστεφανωμένους τῷ μαράθῳ καὶ τῇ λεύκῃ , τοὺς ὄφεις τοὺς παρείας θλίβων καὶ ὑπὲρ τῆς κεφαλῆς αἰωρῶν , καὶ βοῶν εὐοῖ σαβοῖ , καὶ ἐπορχούμενος ὑῆς ἄττης ἄττης ὑῆς , ἔξαρχος καὶ προηγεμὼν καὶ κιττοφόρος καὶ λικνοφόρος καὶ τοιαῦθ ὑπὸ τῶν γρᾳδίων προσαγορευόμενος , μισθὸν λαμβάνων τούτων ἔνθρυπτα καὶ στρεπτοὺς καὶ νεήλατα , ἐφ οἷς τίς οὐκ ἂν ὡς ἀληθῶς αὑτὸν εὐδαιμονίσειε καὶ τὴν αὑτοῦ τύχην 0 ;
ἐπειδὴ δ εἰς τοὺς δημότας ἐνεγράφης ὁπωσδήποτε ,  ἐῶ γὰρ τοῦτο ,  ἐπειδή γ ἐνεγράφης , εὐθέως τὸ κάλλιστον ἐξελέξω τῶν ἔργων , γραμματεύειν καὶ ὑπηρετεῖν τοῖς ἀρχιδίοις .
ὡς δ ἀπηλλάγης ποτὲ καὶ τούτου , πάνθ ἃ τῶν ἄλλων κατηγορεῖς αὐτὸς ποιήσας , οὐ κατῄσχυνας μὰ Δί οὐδὲν τῶν προϋπηργμένων τῷ μετὰ ταῦτα βίῳ , ἀλλὰ μισθώσας σαυτὸν τοῖς βαρυστόνοις ἐπικαλουμένοις ὑποκριταῖς Σιμύκᾳ καὶ Σωκράτει , ἐτριταγωνίστεις , σῦκα καὶ βότρυς καὶ ἐλάας συλλέγων ὥσπερ ὀπωρώνης ἐκ τῶν ἀλλοτρίων χωρίων , πλείω λαμβάνων ἀπὸ τούτων ἢ τῶν ἀγώνων , οὓς ὑμεῖς περὶ τῆς ψυχῆς ἠγωνίζεσθε 0 ·
ἦν γὰρ ἄσπονδος καὶ ἀκήρυκτος ὑμῖν πρὸς τοὺς θεατὰς πόλεμος , ὑφ ὧν πολλὰ τραύματ εἰληφὼς εἰκότως τοὺς ἀπείρους τῶν τοιούτων κινδύνων ὡς δειλοὺς σκώπτεις .